झन्डै १० मिलियन फुटबलका फ्यानहरु युरो कप २०१६ हेर्न आउन सक्ने फ्रान्सको दाबी छ। फ्रान्सले मुख्यत: पाँच वटा मुख्य कुरामा सुरक्षा संयन्त्र केन्द्रित गरेको देखिन्छ। स्ट्रीट (सडक), टिम बेस (खेलाडी टोली आधार), फ्यान जोन (दर्शक दिर्घा) र ट्रान्सपोर्ट नेटवर्क (यातायात सञ्जाल)लाई आधार मानेर सुरक्षा योजनाहरु तर्जुमा भएका छन्। युरो कप सुरक्षामा एक लाखभन्दा धेरै सुरक्षा कर्मीहरुको उपस्थिति छ। दस हजार प्राइभेट सेक्युरिटी, ४२ हजार प्रहरी, ३४ हजार अर्धसैनिक बल, दस हजार लडाकु सैन्यदस्ता र अन्य जासुसीका अफिसरहरु दैनिक तैनाथ छन्। फ्रान्सले अन्य युरोपियन देशका करिब दुई सयभन्दा धेरै विशेष प्रहरीहरुलाई समेत विमानस्थल र खेल क्षेत्रमा निगरानीको लागि राखेको छ।
